CELEX: 31982R1262
Language: el
Date: 1982-05-17
Title: Κανονισμός (EOK) αριθ. 1262/82 τού Συμβουλίου τής 17ης Μαΐου 1982 περί τροποποιήσεως τού κανονισμού (EOK) αριθ. 1883/78 περί τών γενικών κανόνων χρηματοδοτήσεως τών παρεμβάσεων από τό Ευρωπαϊκό Γεωργικό Ταμείο Προσανατολισμού καί Εγγυήσεων (ΕΓΤΠΕ), Τμήμα Εγγυήσεων

Avis juridique important

|

31982R1262

Κανονισμός (EOK) αριθ. 1262/82 τού Συμβουλίου τής 17ης Μαΐου 1982 περί τροποποιήσεως τού κανονισμού (EOK) αριθ. 1883/78 περί τών γενικών κανόνων χρηματοδοτήσεως τών παρεμβάσεων από τό Ευρωπαϊκό Γεωργικό Ταμείο Προσανατολισμού καί Εγγυήσεων (ΕΓΤΠΕ), Τμήμα Εγγυήσεων  

Επίσημη Εφημερίδα αριθ. L 148 της 27/05/1982 σ. 0001 - 0002

***** ΚΑΝΟΝΙΣΜΟΣ (ΕΟΚ) αριθ. 1262/82 ΤΟΥ ΣΥΜΒΟΥΛΙΟΥ  της 17ης Μαΐου 1982  περί τροποποιήσεως του κανονισμού (ΕΟΚ) αριθ. 1883/78 περί των γενικών κανόνων χρηματοδοτήσεως των παρεμβάσεων από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ), Τμήμα Εγγυήσεων  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 729/70 του Συμβουλίου της 21ης Απριλίου 1970 περί χρηματοδοτήσεως της κοινής γεωργικής πολιτικής (1), όπως τροποποιήθηκε τελευταία από τον κανονισμό (ΕΟΚ) αριθ. 3509/80 (2), και ιδίως το άρθρο 3 παράγραφος 2,  την πρόταση της Επιτροπής,  Εκτιμώντας:  ότι ο κανονισμός (ΕΟΚ) αριθ. 1883/78 (3), όπως τροποποιήθηκε τελευταία από τον κανονισμό (ΕΟΚ) αριθ. 1303/81 (4), αναφέρει στο παράρτημά του τα μέτρα που ανταποκρίνονται στην έννοια των παρεμβάσεων που αποσκοπούν στη ρύθμιση των γεωργικών αγορών κατά την έννοια του άρθρου 3 παράγραφος 1 του κανονισμού (ΕΟΚ) αριθ. 729/70· ότι πρέπει να ενημερωθεί το παράρτημα αυτό, δεδομένου ότι, από την τελευταία τροποποίηση του κανονισμού, έχουν εκδοθεί, παραταθεί ή καταργηθεί ορισμένα μέτρα·  ότι έχει γίνει συγχώνευση των θεμελιωδών διατάξεων που αφορούν την κοινή οργάνωση των αγορών στους τομείς της ζάχαρης και της ισογλυκόζης·  ότι, για τα μέτρα που δεν αναφέρονται στο νέο παράρτημα αλλά για τα οποία πιθανόν να πραγματοποιούνται δαπάνες, εξακολουθούν να εφαρμόζονται τα παλαιά παραρτήματα,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο μόνο  Το παράρτημα του κανονισμού (ΕΟΚ) αριθ. 1883/78 τροποποιείται ως εξής:  1. Στο τμήμα IV. Γ «Άλλοι ελαιούχοι σπόροι», καταργείται το σημείο 2.  2. Το τμήμα V «Τομέας ζάχαρης» αντικαθίσταται από το ακόλουθο κείμενο:  «V. ΤΟΜΕΑΣ ΖΑΧΑΡΗΣ  1. Τα έξοδα αποθεματοποιήσεως που προβλέπονται στο άρθρο 8 παράγραφος 2 του κανονισμού (ΕΟΚ) αριθ. 1785/81.  2. Οι αγορές και οι παρεπόμενες ενέργειες που πραγματοποιούνται από οργανισμό παρεμβάσεως, κατ' εφαρμογή του άρθρο 9 παράγραφος 1 και των άρθρων 11 και 34 του κανονισμού (ΕΟΚ) αριθ. 1785/81.  3. Οι πριμοδοτήσεις για τη ζάχαρη που καθίσταται ακατάλληλη για την ανθρώπινη διατροφή, οι οποίες προβλέπονται στο άρθρο 9 παράγραφος 2 του κανονισμού (ΕΟΚ) αριθ. 1785/81.  4. Οι επιστροφές στην παραγωγή που προβλέπονται στο άρθρο 9 παράγραφος 3 του κανονισμού (ΕΟΚ) αριθ. 1785/81.  5. Τα μέτρα που λαμβάνονται για τη διάθεση της ζάχαρης που παράγεται στα υπερπόντια διαμερίσματα κατ' εφαρμογή του άρθρου 9 παράγραφος 4 του κανονισμού (ΕΟΚ) αριθ. 1785/81.  6. Τα ιδιαίτερα μέτρα παρεμβάσεως, για την εξασφάλιση του εφοδιασμού, που προβλέπονται στο άρθρο 10 του κανονισμού (ΕΟΚ) αριθ. 1785/81.  7. Οι επιδοτήσεις κατά την εισαγωγή που προβλέπονται στο άρθρο 18 παράγραφος 2 του κανονισμού (ΕΟΚ) αριθ. 1785/81.  8. Τα ποσά που αναφέρονται στο άρθρο 6 του κανονισμού (ΕΟΚ) αριθ. 1789/81 και που εισπράττονται για τη ζάχαρη, η οποία αποτελεί μέρος του ελάχιστου αποθέματος και διατίθεται διαφορετικά από ό,τι ορίζουν οι προβλεπόμενοι κανόνες.»  3. Στο τμήμα VI «Τομέας βοείου κρέατος», τα σημεία 4 και 5 αντικαθίστανται από το ακόλουθο κείμενο:  «4. Οι πριμοδοτήσεις για τη γέννηση μόσχων που προβλέπονται στο άρθρο 1 των κανονισμών (ΕΟΚ) αριθ. 1667/80 και (ΕΟΚ) αριθ. 1120/81.  5. Οι πριμοδοτήσεις σε περίπτωση σφαγής ορισμένων χονδρών βοοειδών, που προβλέπονται στο άρθρο 1 των κανονισμών (ΕΟΚ) αριθ. 870/77, (ΕΟΚ) αριθ. 1666/80 και (ΕΟΚ) αριθ. 1121/81.»  Στο ανωτέρω τμήμα, προστίθεται σημείο 7 ως εξής:  «7. Η συμπληρωματική πριμοδότηση στην πριμοδότηση για τη διατήρηση της αγέλης θηλαζουσών αγελάδων, που προβλέπεται στον κανονισμό (ΕΟΚ) αριθ. 1056/81.»  4. Στο τμήμα Χ «Αμπελοοινικός τομέας», προστίθεται το ακόλουθο σημείο:  «15. Η ενίσχυση στη μεταφορά ορισμένων ελληνικών οίνων και γλευκών σταφυλής που προβλέπονται στο άρθρο 1 του κανονισμού (ΕΟΚ) αριθ. 2247/81.»  5. Στο τμήμα ΧΙΙΙ «Άλλοι τομείς και μέτρα», προστίθεται το ακόλουθο σημείο:  «Ζ. Μελισσοκομία  Η ενίσχυση που προβλέπεται στο άρθρο 1 του κανονισμού (ΕΟΚ) αριθ. 1196/81.»  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 17 Μαΐου 1982.  Για το Συμβούλιο  Ο Πρόεδρος  P. de KEERSMAEKER  (1) ΕΕ αριθ. L 94 της 28. 4. 1970, σ. 13.  (2) ΕΕ αριθ. L 367 της 31. 12. 1980, σ. 87.  (3) ΕΕ αριθ. L 216 της 5. 8. 1978, σ. 1.  (4) ΕΕ αριθ. L 130 της 16. 5. 1981, σ. 2.